Kipro ir Lietuvos santykiai

Kipro ir Lietuvos santykiai – dvišaliai tarptautiniai santykiai tarp Kipro ir Lietuvos.

Kipras Lietuvos nepriklausomybę pripažino 1991 m. rugsėjo 12 d. Diplomatiniai santykiai užmegzti 1992 m. gruodžio 3 d.

Abi šalys yra ES, eurozonos, kitų tarptautinių organizacijų narės. Lietuvos Respublika nuosekliai laikosi Šiaurės Kipro nepripažinimo politikos.Užsienio reikalų ministerijos informacija dėl nekilnojamojo turto Šiaurės Kipre (Lietuvos Respublikos užsienio reikalų ministerija)

Lietuvai atstovauja nepaprastasis ir įgaliotasis ambasadorius, reziduojantis Atėnuose (Graikijoje). Vilniuje veikia Kipro Respublikos garbės konsulatas, Nikosijoje – Lietuvos garbės generalinis konsulatas. Kiprui atstovauja diplomatas, reziduojantis Varšuvoje (nuo maždaug 2002 m. Kipro ambasada Lenkijoje akredituota ir Lietuvai).

Kipre nuo 2018 m. įsteigta Kipro lietuvių bendruomenė, pastoviai gyvena apie 760 lietuviųNauja lietuvių bendruomenė Kipre (Pasaulio lietuvis)) (2011 m. gyveno 716 Lietuvos piliečių). Savo ruožtu Lietuvoje 2022 m. pradžioje gyveno 26 Kipro piliečiai.

 Santykių istorija 

 Pirmieji kontaktai 
Nėra žinių apie kipriečių ir lietuvių ryšius iki Kipro valstybės sukūrimo 1960 m.

 Santykiai Lietuvos okupacijos metais 
1960 m. Kipras paskelbė nepriklausomybę nuo Britų imperijos.

Sovietinės okupacijos laikais Kipras palaikė ryšius su Lietuvos diplomatinėmis atstovybėmis.

 Santykiai po 1991 m. 

Iki 1990 m. Kipre gyveno vos keli lietuviai – viena pirmųjų lietuvių saloje į Kiprą atvyko 1989 metais. Taip pat yra vos keli lietuviai, gyvenantys ginčytina teritorija laikomame Šiaurės Kipre. Pietiniame Kipre daugiau lietuvių apsigyveno Lietuvai įstojus į ES.

Nuo santykių užmezgimo tarp šalių pasirašyta dvišalių sutarčių: Lietuvos Respublikos Vyriausybės ir Kipro Respublikos Vyriausybės susitarimas dėl bendradarbiavimo turizmo srityje (1994 m.), sutartis dėl abipusio vizų režimo panaikinimo (1995 m.), sutartis dėl oro susisiekimo (1997 m.), sutartis dėl prekybinės laivybos (2000 m.), sutartis dėl tarptautinio keleivių ir krovinių vežimo kelių transportu (2000 m.), sutartis dėl pajamų dvigubo apmokestinimo išvengimo ir mokesčių slėpimo prevencijos (2013 m.)Kipras | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

 Dvišaliai vizitai 
1991 m. lapkričio 25 d. įvyko Kipro Respublikos Prezidento specialiojo pasiuntinio A. A. Nikolaidžio vizitas Lietuvoje – pirmojo aukšto Kipro pareigūno vizitas Lietuvoje.Užsienio valstybių pirmieji atstovai ir aukščiausiųjų asmenų bei aukščiausiųjų pareigūnų pirmieji vizitai į atkurtą Lietuvos nepriklausomą valstybę (Lietuvos Respublikos Seimas)

2010 m. sausio 26-27 d. įvyko Kipro užsienio reikalų ministro Marko Kiprianu vizitas į Lietuvą. 2010 m. kovo 11-12 dienomis Kipro prezidento pasiuntinys Titas Christofidis dalyvavo Lietuvos nepriklausomybės 20-ųjų metinių minėjimo ceremonijoje.Cyprus-Lithuania bilateral relations (Kipro Respublikos ambasada Lenkijoje ir Lietuvai) 

2012 m. sausio 12 d. į Lietuvą atvyko Kipro Europos reikalų viceministras Andrėjas D. Mavrojanis, 2012 m. birželio 15-17 d. Lietuvos užsienio reikalų ministras Audronius Ažubalis atvyko į Kiprą. Tų pačių metų birželio 12 dieną Vilniuje surengtas verslo forumas „Kipras-Lietuva“. Organizatorius – Kipro prekybos centras Varšuvoje, bendradarbiaujant su Vilniaus prekybos, pramonės ir amatų rūmais.

2013 m. lapkričio 28-29 d. Lietuvoje su darbo vizitu lankėsi Kipro prezidentas Nikas Anastasiadis, kur dalyvavo Vilniuje vykusiame Rytų partnerystės viršūnių susitikime.

 Švietimo, mokslo, sporto ir technologiniai mainai ir kultūrinis bendradarbiavimas 
Tiek Lietuvos, tiek Kipro universitetai dalyvauja Erasmus+ mainų programoje.

Lietuvos ir Kipro vyrų futbolo rinktinės iki 2021 m. gruodžio yra tarpusavyje sužaidusios trejas rungtynes.

 Ekonominiai santykiai 
2020 m. duomenimis, prekybos apyvarta tarp Lietuvos ir Kipro siekė 32,4 mln. eurų, o Kipras buvo 67-as pagal prekybos apimtis Lietuvos prekybos partneris.

Prekybos balanse vyrauja importas iš Kipro į Lietuvą.

 Eksportas sudaro 10,2 mln. eurų; Kipras yra 79-as pagal prekybos apimtis eksporto partneris.
 Importas sudaro 22,2 mln. eurų; Kipras yra 52-as pagal prekybos apimtis importo partneris. Daugiausiai importuojamos prekės: orlaiviai ir jų dalys (53%), farmacijos produktai (23%), įvairūs maisto produktai (7%), varis ir jo dirbiniai (6%).

Pagal tiesioginių užsienio investicijų Lietuvoje dydį Kipras yra penktas (investicijos siekia 1,29 mlrd. eurų). Savo ruožtu Lietuvos tiesioginių investicijų dydis Kipre 2020 m. buvo 886,8 mln. eurų (antra vieta pagal apimtį).

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Kipro piliečių skaičius Lietuvoje 3  9  11  26

 Metai  2007  2011 Lietuvos piliečių skaičius Kipre 305  716

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra baigtinis
 1994–1996 m. – Tasas Panajidis, pirmasis Kipro ambasadorius Lietuvai (rezidavo Stokholme)
 2002(?)-2007 m. – Nafsika Chr. Krustis (rezidavo Varšuvoje)
 2008–2012 m. – Kaliopė N. Avraam
 2012–2016 m. – Andrėjas Zenonas
 2017–2020 m. – Petras Kestoras

 Pasiuntiniai Kiprui 
 1998–2000 m. – Romualdas Misiūnas (rezidavo Tel Avive)
 2002–2006 m. – Alfonsas Eidintas (rezidavo Tel Avive)
 2006–2010 m. – Artūras Žurauskas (rezidavo Atėnuose)
 2012–2017 m. – Alfonsas Eidintas (rezidavo Atėnuose)
 nuo 2017 m. sausio 23 d. – Rolandas Kačinskas (reziduoja Atėnuose)

 Šaltiniai 

 Literatūra 


 Nuorodos 
 Kipras | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Kipras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
 / Kipro santykiai su Lietuva – Visuotinė lietuvių enciklopedija (vle.lt)

Kategorija:Lietuvos diplomatiniai santykiai
Kategorija:Kipras